એક સમયે શિક્ષણ ક્ષેત્રે સમગ્ર રાજ્યમાં ભાવનગરનું નામ માનભેર લેવાતું હતું અને શિક્ષણ ક્ષેત્રે અનેક વિભૂતિઓ જે જિલ્લાએ રાજ્ય અને રાષ્ટ્રને આપી છે તે ભાવનગર જિલ્લો આ વર્ષે ધો.૧૦ના પરિણામમાં છેક ૧૫માં ક્રમે આવી ગયો છે. ડાંગ, ભરૂચ, દમણ, મહેસાણા, જુનાગઢ જેવા જિલ્લા ભાવનગરથી પરિણામની ટકાવારીમાં આગળ આવી ગયા છે ત્યારે આ મામલે સહ ચિંતન કરવું જરૂરી બની ગયું છે. આ વર્ષે પરિણામ ભલે ૪.૧૪ ટકા વધ્યું પણ ઓવર ઓલ રાજ્યમાં ૧૫માં ક્રમે ધકેલાય ગયું છે.